শহিদুর রহমান
শহিদুর রহমান শহিদ (জন্ম: ১ জানুয়ারি, ১৯৬৩) চট্টগ্রামে জন্মগ্রহণকারী প্রথিতযশা সাবেক বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের পক্ষে ১৯৮৫-৮৬ সময়কালে আন্তর্জাতিক ক্রিকেট অঙ্গনে প্রতিনিধিত্ব করেছেন। ঘরোয়া প্রথম-শ্রেণীর ক্রিকেটে আবাহনী লিমিটেড ক্রিকেট দলে খেলেছেন শহিদুর রহমান। দলে তিনি মূলতঃ শীর্ষসারির ব্যাটসম্যানরূপে ডানহাতে ব্যাটিং করতেন। এছাড়াও দলের প্রয়োজনে ডানহাতে অফ ব্রেক বোলিংয়ে অংশ নিতেন।